text: Finansminister vil snakke nordsøaftale
  22 marts 2017 kl. 16.32
  Den længe ventede aftale om skatteforholdene i Nordsøen er nu måske på trapperne.
  Finansminister Kristian Jensen holder orienteringsmøde om Nordsø-forhandlinger kl 17.45 onsdag. Forhandlingerne om Nordsøen har været i gang længe. Ministeriet har forhandlet med Dansk Undergrunds Consortium (DUC) om skatteforholdene. 
  Nordsøaftalen vil i givet fald tænde en lys fremtid over Esbjerg. Den vurderes at give 4000 nye job, når der skal investeres i omkring 30 milliarder kroner til renovering af det nedslidte Tyra felt i Nordsøen.
  